Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Rahvusvaheline Kohus lükkab tagasi Lõuna-Aafrika nõudmise
sundida Iisrael lõpetama sõda Gaza sektoris.
Iisraeli peaminister kinnitab taas Iisraeli plaani jätkata võitlust,
kuni kõik Jeruusalemma sõjasihid on saavutatud.
Hamasi käes olevate pantvangide sugulased Iisraelis
nõuavad humanitaarabi lõpetamist, kuni kõigi pantvangide tagastamiseni.
Haagis asuv Rahvusvaheline Kohus
on tagasi lükanud Lõuna-Aafrika nõudmise ajutise otsuse kohta,
et sundida Iisraeli lõpetama sõdimist islamistliku Hamasi
ja sellega seotud terrorirühmituste vastu Gaza sektoris.
Siiski rõhutas kohus, et Iisrael peab viivitamatult laskma käiku meetmed,
tagamaks, et tema sõjavägi ei rikuks genotsiidi konventsiooni,
ning et ta peab ennetama ja karistama genotsiidile õhutamist,
tõhustades samas humanitaarabisaadetisi
terrorist vaevatud territooriumile.
Samal ajal kinnitas nn ICJ veel, et kõik Gaza sektori konfliktipooled
on seotud rahvusvahelise humanitaarõigusega,
sealhulgas Hamas, Palestiina Islamidžihaad
ning teised rahvusvaheliselt terroristlikeks määratud rühmitused,
kes on korduvalt rikkunud kõikvõimalikke seadusi,
sealhulgas genotsiidi konventsiooni.
Vahepeal kohustas Rahvusvaheline Kohus Iisraeli
teatama kõigist kasutatud meetmetest
kohtu esitatud esialgse korralduse täitmiseks.
Jeruusalemmas rõhutas peaminister Benjamin Netanyahu,
et Iisrael jääb kindlaks oma õiglasele võitlusele terrorismi vastu.
Iisraeli pühendumine rahvus- vahelisele õigusele on vankumatu.
Sama vankumatu on meie püha kohustus
jätkata oma riigi ja oma rahva kaitsmist.
Nagu igal riigil, on ka Iisraelil loomupärane õigus end kaitsta.
Alatu katse keelata Iisraelile see põhiõigus
on juudiriigi jõhker diskrimineerimine ja see lükati õiglaselt tagasi.
Iisraeli vastu esitatud süüdistus genotsiidis
pole mitte ainult vale, vaid ka ennekuulmatu
ja korralikud inimesed kõikjal peaksid selle tagasi lükkama.
Rahvusvahelise holokausti mälestuspäeva eelõhtul
luban Iisraeli peaministrina taas - ei iial enam.
Iisrael jätkab enda kaitsmist Hamasi, genotsidistliku terrorirühmituse vastu.
IDF peastaabi ülem kindralleitnant Herzi Halevi
kohtus Gaza sektori lõunaosas tegutseva 98. diviisi välijuhtidega
ja väljendas sügavat tunnustust
nende järeleandmatu otsustavuse eest jätkata.
Oleme väga tänulikud. Arvan tõesti, et siin juhtus midagi,
ka ajalooliselt, võitluses vaenlase vastu,
ja probleemide hulgas ruutkilomeetri kohta,
kõrghooned ja tihedad piirkonnad, suur elanikkond ja palju vaenlasi,
maa-alune taristu, palju lõkse, snaipreid, lõhkeaineid.
See räägib professionaalse võitluse kõrgest tasemest.
See räägib vägede tugevast vaimust, komandöride tasemest, juhtimisest
ja nende sõdurite tasemest, mis oli väga kõrge.
Ja reservväelased toovad suure kogemuste eelise,
võime kohaneda kiiresti uute oludega,
mitte põrnitseda telliskivimüüre ilma uuenduslike lahendusteta.
Nägime seda muljetavaldaval viisil oma ringkäikude ajal.
Seetõttu ütlen teile, ja edastan selle kõigile meestele:
meie sügav tunnustus teile ja teie alluvatele! Kolm hüüumärki!!!
Samal ajal, kui IDF jätkab islamistliku Hamasi
ja selle terroristlike liitlasrühmituste alistamist Gaza sektoris,
külastas peaminister Netanyahu IDF-i Gaza diviisi eelpeakorterit
Re'imi baasis, kus toimusid 7. oktoobri hirmuteod.
Siin, selles kohas, langesid 7. oktoobril sõdurid,
meie parimad pojad ja tütred, maksku Jumal nende eest kätte.
Täna istutame verest ja kurbusest läbi imbunud maasse puud,
elavad puud nende mälestuseks.
Hamas tuli meid välja juurima, meie juurime nemad välja.
Hamas tuli, et meid hävitada; meie hävitame nemad.
Süvendame oma juuri oma maal
ja juurime välja oma vaenlased.
Meie jääme siia ja neid sinna ei jää.
Kõige tähtsam on see,
et jätkame asulate, mošaavide ja kibutsite ülesehitamist.
Paneme nad õitsema endisest võimsamalt,
ja oleme pühendunud täieliku võidu saavutamisele.
Täielik võit tähendab Hamasi kõrvaldamist
ja kõigi pantvangide tagastamist. Me ei anna selle sihi osas järele.
Seepärast ütlen Tu B'Shvati pühal siit, Gaza sektori kõrvalt,
nii selgelt kui võimalik: Meie juurte süvendamisele ei ole alternatiivi
ja täielik võit vaenlaste üle on asendamatu.
Rõõmsat püha meile kõigile!
Samal ajal kui Iisraeli peaminister istutas puu,
lootuses taaselustada maa, trotsides neid,
kes püüavad juudiriiki välja juurida; on sajad välismaised Iisraeli toetajad
otsustanud aidata vabatahtlikena raskustes talunikke,
kel on suur puudus abikätest
Hamasi algatatud pikalt kestnud sõja tõttu.
Minult küsiti: "Kuhu puhkusele lähed? Kindlasti Floridasse, Bahamale,
või kruiisile?" Ütlesin: "Ei, lähen Iisraeli".
"Miks peaksid minema sõjarindele?" Ütlesin: "Lihtsalt tunnen,
et tahan osaleda, aidata ja lihtsalt anda oma osa."
Otsustasime tulla Iisraeli aitama,
sest on raske istuda kodus Los Angeleses ja vaadata toimuvat
ja mitte tahta midagi teha. See oli midagi, mida saime teha -
tulla ja aidata neid, kes abi vajavad, ja enamasti on need talunikud.
Nii et teeme seda, mida meilt palutakse.
Farmerid ei suudaks vabatahtlike abita ellu jääda.
Vabatahtlikud on... nad täidavad lünka.
Nad on Iisraeli põllumajanduse jaoks üliolulised.
Ilma nendeta variseksid paljud põllumajandustootjad kokku.
Briti välisminister David Cameron külastas täna Türgit,
kus ta rõhutas Londoni lootust
näha sõjas viivitamatut humanitaarpausi.
Arvan, et väljavaated pausiks, kus lõpetame võitluse
ja hakkame vaatama, kuidas tuua abi ja pantvangid välja viia, on olemas.
Tahan, et see oleks olemas.
Sest muidugi oleks paus hea pantvangide jaoks, abi jaoks
ja suudame selle muuta ehk jätkusuutlikuks relvarahuks,
mida tahame, ilma et võitlus taastuks.
Sellest olen regioonis rääkinud. Ja arvan, et oleme teinud edusamme.
Briti välisminister rõhutas ka soovi,
et Hamasist räsitud Gaza sektorisse jõuaks täiendavat abi,
ja viitas Ühendkuningriigi plaanile suurendada selleks survet Iisraelile.
Tahaksin, et avataks Ashdod, sest see on korralik sadam.
Saaksime sinna abi tuua, sealt saaks rohkem abi Gazasse viia,
aga oluline arv on 500 veokit päevas. See on vähim, mida Gazasse vajame.
Praegu saame mõni päev ca 200 veoautot, kuid sellest ei piisa,
nii et tahan, et kõik kitsaskohad kõrvaldataks.
Nitzana kontrollpunkt peab olema avatud ööpäevaringselt,
Kerem Shalom 7 päeva nädalas,
ÜRO peab saama viisad ja soomusautod,
mida nad vajavad abi liikumiseks Gazas,
IDF peab lubama abitöötajatel Gazas liikuda ja anda vajalikku abi.
Aga Ashdodi avamine oleks veel üks võimalus abi sisse tuua,
ja see on tegelikult väga oluline, et saaksime abi sisse tuua.
Esitasin selle Iisraeli valitsusele, nad kaaluvad seda, kuid tean,
et enne selle korda saamist on vaja palju survet avaldada.
Vastuseks välisministri avaldusele,
mis sisuliselt kordas Bideni valitsuse seisukohta,
märkis Iisraeli valitsuse pressiesindaja Eylon Levy,
et kuigi Iisraelile esitatakse üleskutseid,
ei vasta tõele mis tahes väited
nagu Iisrael takistaks abi jõudmist Gaza sektorisse.
Humanitaarabi osas teadvustame
Briti välisministri David Cameroni üleskutset, et rohkem piiripunkte,
sealhulgas Kerem Shalom, oleks abitarneteks pikemalt avatud.
Samas juhime tähelepanu faktile,
et Kerem Shalomis jääb abitarneteks võimsust ülegi,
kui rahvusvahelised osalejad seda saadavad. Samuti märgime,
et Kerem Shalom on praegu laupäeviti suletud,
sest seda palus ÜRO, et ta saaks töödelda teisel pool olevaid kuhje.
Kuigi Iisrael lubab jätkuvalt humanitaarabi Gaza sektorisse,
on islamistliku Hamasi käes olevate pantvangide Iisraeli sugulased
suurendanud koos aktivistidega proteste
Gaza sektorisse suunduvate põhimarsruutide ääres.
Oleme siin, sest peaminister Benjamin Netanyahu
ei peatanud humanitaarabiveokeid.
Seal on sadu Gaza sektorisse saabuvaid humanitaarabiveokeid,
ja ainult ühe poole jaoks, ainult palestiinlastele.
Pole humanitaarabisamme meie pantvangide jaoks.
Punane Rist ei käi visiitidel, pole toitu, pole elumärke.
Me ei tea, kes on seal elus ja kes on surnud. Me ei tea midagi.
See on uskumatu ja vastuvõetamatu,
et Gazasse sisenevad humanitaarabiveokid.
Ja kui peaminister ei teinud oma tööd, teeme seda siin tema eest.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile!
Lisaks tasub toonitada,
et TV7 Iisrael on annetuspõhine mittetulundusteenistus
ja kogu meie toodang on saadaval tasuta.
Kui meie igapäevased ülevaated teid õnnistavad
ja sooviksite aidata kulusid kanda, kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud ja rahulikku sabatipäeva!
Kohtumiseni järgmises saates! Seniks - Shalom Jeruusalemmast!
Tõlge: Monika Jaaguri